Δίκτυο Σχολείων Υποστήριξης της Φιλαναγνωσίας

Παιδαγωγικού Ινστιτούτου Κύπρου

Σχολική χρονιά: 2022-2023

ΣΧΕΔΙΟ ΔΡΑΣΗΣ ΓΙΑ ΤΗ ΦΙΛΑΝΑΓΝΩΣΙΑ

ΙΖ’ ΔΗΜΟΤΙΚΟ ΣΧΟΛΕΙΟ ΚΑΤΩ ΠΟΛΕΜΙΔΙΩΝ – ΑΓΙΟΥ ΝΙΚΟΛΑΟΥ

*ΕΝΑ ΣΧΟΛΕΙΟ ΠΟΥ ΧΑΙΡΕΤΑΙ ΤΟ ΔΙΑΒΑΣΜΑ*

Συντονισμός: Λουίζα Μαλλούρη

Σκοπός είναι η δημιουργία ενός υποστηρικτικού περιβάλλοντος, όπου τα παιδιά έχουν ουσιαστική επαφή με λογοτεχνικά βιβλία. Μέσα από στοχευμένες δράσεις και τη δημιουργία ελκυστικών χώρων για ανάγνωση, ανακάλυψη νέων βιβλίων που ενθαρρύνουν τη συζήτηση και την ανταλλαγή εισηγήσεων σχετικά με βιβλία επιδιώκεται η ενίσχυση της αναγνωστικής επάρκειας των παιδιών και ο εμπλουτισμός των αναγνωστικών τους εμπειριών.

|  |  |  |  |
| --- | --- | --- | --- |
| Στόχος | Δράσεις σε επίπεδο τάξης | Δράσεις σε επίπεδο σχολείου | Δράσεις σε επίπεδο κοινότητας |
| *Δημιουργία άνετων, ελκυστικών, διαδραστικών χώρων ανάγνωσης* | * Δημιουργία γωνιών ανάγνωσης σε κάθε τάξη: διαμόρφωση άνετων χώρων στην τάξη όπου ενθαρρύνεται η ανεξάρτητη ατομική ανάγνωση, η συνεργατική/συλλογική ανάγνωση και η συζήτηση για βιβλία και αναγνωστικές εμπειρίες. * Μικρές εκθέσεις βιβλίων: βιβλία με διαφορετικές θεματικές αναρτώνται ανά τακτά διαστήματα π.χ με θέμα τα χριστούγεννα, τη φιλία κ.λπ. ή βιβλία μαζί με αντικείμενα * Δημιουργία υλικού που ενθαρρύνουν την αλληλεπίδραση με τα βιβλία: π.χ. πινακίδες με ερωτήσεις επεξεργασίας βιβλίων, κύβοι με δομικά στοιχεία αφήγησης, λογοτεχνικά παιχνίδια, πίνακας με κριτικές και εισηγήσεις για βιβλία από τα παιδιά. * Χώροι με παιχνίδια ρόλων βασισμένα σε λογοτεχνικά κείμενα: τα παιδιά εμπλέκονται πιο ενεργά στην αφήγηση και τους ήρωες ενός βιβλίου. * Αξιοποίηση εισηγήσεων των παιδιών για βιβλία, θέματα, συγγραφείς, χώρους ανάγνωσης. * Αξιοποίηση δουλειών, ζωγραφιών και εργασιών παιδιών για τη διακόσμηση των χώρων ανάγνωσης. | * Λειτουργία κινητής βιβλιοθήκης που θα λειτουργεί τα διαλείμματα σε χώρους που θα εισηγηθούν τα παιδιά. Η κινητή βιβλιοθήκη θα αποτελείται από βιβλία που θα φέρουν τα παιδιά από το σπίτι τα οποία δεν χρειάζονται πλέον και είναι σε καλή κατάσταση. * Λειτουργία Σχολικής Βιβλιοθήκης: διαμόρφωση αίθουσας σε βιβλιοθήκη. * Ανάγνωση σε εξωτερικούς χώρους: οργάνωση λογοτεχνικών πικ νικ ή αυτοσχέδιων εξωτερικών σκηνών για διάβασμα * Τοιχογραφίες/ζωγραφιές στους τοίχους του σχολείου σχετικές με την καλλιέργεια φιλαναγνωσίας. | * Επίσκεψη ή ενημέρωση παιδιών για τις κοινοτικές βιβλιοθήκες της περιοχής. |
| *Δημιουργία κοινότητας αναγνωστών/*  *αναγνωστριών* | * Ανάγνωση κοινού λογοτεχνικού βιβλίου από τα τμήματα κάθε τάξης. Το βιβλίο επιλέγεται με βάση τα ενδιαφέροντα και την αναγνωστική ευχέρεια των παιδιών. * Αξιοποίηση του βιβλίου για ευκαιρίες μεγαλόφωνης ανάγνωσης, ατομικής & ανεξάρτητης ανάγνωσης και συμμετοχικής ανάγνωσης. * Σχεδιασμός δημιουργικών δραστηριοτήτων για επεξεργασία και απόλαυση της ανάγνωσης του βιβλίου. | * Οργάνωση κοινών δράσεων με τα τμήματα που διαβάζουν το ίδιο βιβλίων: π.χ. ομαδική συζήτηση, λογοτεχνικό πικ νικ, κυνήγι θησαυρού με βάση το βιβλίο κ.λπ. * Ημερίδα αφιερωμένη στο βιβλίο για την Παγκόσμια Ημέρα Παιδικού Βιβλίου (2 Απρίλη) * Προκήρυξη ενδοσχολικών διαγωνισμών αφίσας ή σλόγκαν με αφορμή την Παγκόσμια μέρα βιβλίου- Εμπλοκή μαθητικού συμβουλίου για πιθανούς διαγωνισμούς. * Ανάρτηση φωτογραφιών παιδιών να διαβάζουν σε διάφορα μέρη ή με κρυμμένο το μέρος του προσώπου τους. * Ανάρτηση αγαπημένων παιδικών βιβλίων από εκπαιδευτικούς/[προσωπικό σχολείου. | * Επίσκεψη συγγραφέων των βιβλίων που διαβάζει η κάθε τάξη. * Προφορικές Αφηγήσεις: γιαγιάδες ή παππούδες μοιράζονται με τις μαθήτριες και μαθητές του   σχολείου ιστορίες που άκουγαν ως παιδιά και που δεν έχουν απαραίτητα καταγραφεί σε κάποιο βιβλίο.   * Επισκέψεις από ανθρώπους του βιβλίου: μέλη της κοινότητας που ασχολούνται με το βιβλίο π.χ.   βιβλιοθηκάριοι, βιβλιοπώλεις, άνθρωποι με ιδιαίτερες συλλογές βιβλίων κ.α. επισκέπονται το σχολείο και μιλούν για τη σχέση τους με το βιβλίο.   * Γονείς/παιδιά στο ίδιο θρανίο: δραστηριότητες φιλαναγνωσίας. |
| *Ευκαιρίες για μεγαλόφωνη ανάγνωση* | * Ένταξη στο πρόγραμμα 15’ μεγαλόφωνης ανάγνωσης.   + Κάθε 1 ή δύο εβδομάδες μπορεί να ορίζεται μια νέα αποστολή για ένα καινούριο βιβλίο, π.χ. διαβάζουμε ένα βιβλίο Κύπριας συγγραφέας, διαβάζουμε ένα βιβλίο που έχει μεταφραστεί από τα αγγλικά κ.ο.κ.   + Μπορούν να δίνονται επιλογές στα παιδιά και με τουβλάκια τα παιδιά να ψηφίζουν ποιο βιβλίο θέλουν να διαβάσουμε στο τέλος της εβδομάδας. * Ηχογράφηση μεγαλόφωνης ανάγνωσης και παραπομπής σε αυτή μέσω QR code, για να είναι προσβάσιμο και από άλλες τάξεις ή σε απογευματινό χρόνο στο σπίτι. | * Παιδιά της Στ’, Ε’ και Δ’ τάξης διαβάζουν σε παιδιά της Α’, της Β’ και της Γ’ τάξης. * Εκπαιδευτικοί από διαφορετικές τάξεις διαβάζουν δικά τους αγαπημένα βιβλία. | * Διαδικτυακές αφηγήσεις από μέλη του Συνδέσμου Γονέων: γονείς διαβάζουν ένα αγαπημένο τους βιβλίο. * Επισκέψεις από μέλη του Συνδέσμου Γονέων που διαβάζουν αγαπημένα παιδικά βιβλία. * Συγγραφείς διαβάζουν τα δικά τους βιβλία ή δικά τους αγαπημένα παιδικά βιβλία. |
| *Eυκαιρίες για ανεξάρτητη ανάγνωση* | * Ένταξη στο πρόγραμμα καθορισμένου χρόνου για ανεξάρτητη ανάγνωση κατά την οποία κάθε παιδί διαβάζει βιβλία της αρεσκείας του.   + Τα παιδιά μπορούν να φέρνουν βιβλία από το σπίτι ή να τους δίνεται χρόνος να επιλέξουν κάτι από τη βιβλιοθήκη.   + Επιλογές ανάμεσα σε έντυπο και ψηφιακό βιβλίο.   + Καλούμε τα παιδιά να εντοπίσουν κάτι από το οποίο μπορούμε να κτίσουμε συζήτηση αργότερα (π.χ. μια ωραία λέξη, φράση, κάτι που με τρόμαξε, κάτι που με έκανε να γελάσω κ.ο.κ.) | * Η ανεξάρτητη ανάγνωση μπορεί να γίνει και σε άλλα μέρη του σχολείου και όχι απαραίτητα κατά τις διδακτικές περιόδους. |  |